Θα παραθέσω ένα μήνυμα το οποίο έστειλα σε έναν από τους διαχειριστές το πρωί πριν φύγουμε. Η διαμονή μας ήταν για μια νύχτα μόνο. Ελπίζαμε να ήταν καλύτερη...
"Καλημέρα Γιάννη! Σε συνέχεια της νυχτερινής μας επικοινωνίας, ήθελα να σου πω ότι τελικά οι μαξιλάρες που βρήκαμε μπορεί να μην ανήκουν στον καναπέ του αίθριου αλλά βοήθησαν να καθίσουμε λίγο έξω. Τις επιστρέψαμε στον αποθηκευτικό χώρο του κρεβατιού. Χαρτί τουαλέτας δεν βρήκαμε πουθενά δυστυχώς, πράγμα που μας δυσκόλεψε αρκετά, ιδίως γιατί ήταν ήδη αργά όταν φτάσαμε, ώστε να βγούμε να αναζητήσουμε σε κάποιο διανυκτερευον μίνι μάρκετ. Ήθελα να σου πω ότι, ενώ το διαμέρισμα από άποψη αρχιτεκτονικής και διακόσμησης έχει πολλά θετικά στοιχεία και φαίνεται ότι έχει γίνει μεγάλη προσπάθεια, από την είσοδο μας το διαμέρισμα μοιάζει παρατημένο... Από τις κουρτίνες που έχουν ξεκρεμασει σε κάποια σημεία, τον σπασμένο καναπέ που είναι έτσι καιρό, τα ντουλάπια της κουζίνας που έχουν πιτσιλιές ή λαδιες από προηγούμενης διαμονής χρήση, την πόρτα του μπάνιου που επίσης έχει στάμπες από κάτι που εσταξε παλιότερα και δεν καθαριστηκε, από το αυτοκόλλητο ενός παπουτσιού που είναι κολλημένο στο τραπεζάκι του σαλονιού πάλι από προηγούμενο πελάτη, την έλλειψη σε μαχαιροπίρουνα, το χαλασμένο αριστερό στόρι στο σαλόνι, μέχρι και τις καρέκλες με τα σπασμένα κορδόνια σε κάποια σημεία. Όσα από τα παραπάνω έχουν να κάνουν άμεσα με την καθαριότητα, ήταν αρκετά ανησυχητικά και δεν προσδίδουν το αίσθημα της καθαριότητας, και μάλιστα εν μέσω της κατάστασης με τον Covid-19. Η διαμονή μας δεν ήταν όσο ευχάριστη την περιμέναμε, δυστυχώς. Παρόλα αυτά εύχομαι σύντομα να καταφέρετε να τακτοποιήσετε αρκετά από τα ζητήματα που σου ανέφερα και ειλικρινά το λέω με πολύ φιλική διάθεση ως συμβουλή από άνθρωπο σε άνθρωπο. Τα κλειδιά θα τα αφήσουμε όπως τα βρήκαμε. Να είσαι καλα σου εύχομαι και καλή εξέλιξη στην μικρή επιχείρηση που έχεις. Με την εκτίμηση μου, Ελένη Μαραγκουδάκη"